Cuneiform Tablet Kt o/k 86 (AKT 4 53)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-dí-sú-en₆-ma a-na ša ki-ma i-a-tí ú ir-bi₄-{d}IM a-na ir-bi-{d}IM qí-bi-ma a-ḫi a-ta ša 20 ma-na ṣí-ra-am e-zi-ba-ku-um um-ma a-na-ku-ma a-na ší-mì-im dí-ší-ma ša-ni-tám da-mì-iq-tám na-ar-bu-tám li-qé-ma a-dí a-lá-kà-ni li-ib-ší a-ḫa-ma 4.5 GÍN KÙ.BABBAR tí-ri-e a-dí-na-ku-um ŠÀ.BA 10 ma-na ša-áp-tám a-dí-nam i-nu-mì-šu 6 ma-na.TA i-zi-iz a-ta lá tí-de₈-e KÙ.BABBAR 15 ú ṣí-ru-um ša nu-wa-e-ni a-ḫi a-ta šu-ma ṣí-ru-um ta-ad-na-at ma-lá ší-ma-am ta-al-qé-ú-ni a-ta ú ša ki-ma i-a-tí ša-áp-tám sà-ni-qá-ma ku-un-kà-ma {d}IM-tap-pá-ì iš-tí a-li-ki pá-ni-im-ma ṭá-ḫi-a-šu-ma li-li-kam a-na-kam nu-a-um da-me-a lá i-ša-tí ú šu-ma ṣí-ra-am a-dí-ni lá ta-dí-ší me-eḫ-ra-tim ša ṣí-ri-im ú KÙ.BABBAR a-ta i-na ra-mì-ni-kà ša-áp-tám SIG₅ šé-bi-lam-ma gi-mì-lam i-ṣé-ri-a šu-ku-un ú a-na-ku a-wi-il₅ gi-mì-li-im ga-ma-al-kà a-le-e